Mikloško, Jozef, poslanec NR SR (2015-10-06):
Tak ešte, našťastie, som starý športovec. Dobre. Vážení, vážená pani podpredsedníčka, dneska je to moje posledné vystúpenie, sa ospravedlňujem, ale zjastril som, keď som počul túto tému, ktorá je mi svojím srdcom blízka, aj keď neni som v tom odborník. A teda dovolím si povedať niekoľko slov na tému rozpočtovej zodpovednosti aj vašej rady, ktorú uznávam, ktorá sa mi zdá naozaj, skôr by som povedal, apolitická, kontrolujúca, ak povie, čo namerala, tak to má byť, a proste nepozerá doľava, doprava a proste udržuje si tento nadhľad. Nadhľad je potrebný v dnešnej turbulentnej ekonomike a v dnešnej doslova chaotickej situácii na poli finančnom vo svete aj v Európe a čiastočne aj u nás. Slovensko sa drží teda s tým dlhom 54,6 v druhom pásme, čo je iste dobré. Samozrejme, v prospech nás išli aj tie nové metodické pokyny, ale to už, myslím, že aj vlani sme hovorili a teraz sa aj hovorí, že aj náklady na utečencov sa nebudú do toho, včera som to čítal, rátať. Čo má tiež svojím spôsobom logiku, lebo to troška otvára väčšie možnosti na riešenie tejto neblahej situácie, s ktorou si vlastne nikto nevie rady. Taká moja poznámka metodická je, ale isteže mi za pravdu nedáte, je rast. Proste hlavným kritériom je rast. Rast hospodárstva. Percentá. Hurá, ešte nula jedna, ešte tri, ešte toto, Amerika má toľko, tí toľko. Čiže všetci dobre vieme, že teda stály rast je svojím spôsobom nezmysel, nemôže to stále ísť, a potom dôsledky sú také, že proste všetko, čo prispeje k rastu, je výborné. Poistné udalosti, advokáti, spory, súdy, chladnička sa pokazí pár drôtikov, vymení celá, okamžite nakúpiť a tak ďalej a tak. Točenie, točenie, rast, rast, rast. Padne lietadlo, to je výborné, pretože je vtedy veľa poistných udalostí, ale to už troška som cynický, ale to neni z mojej hlavy. Krízy. Tak kríza tu je už od roku 2008, nie veľmi sa to stále rieši. Stále sme v kríze, stále neni koniec teraz, včera som čítal, že jedenásť amerických bánk znova skrachovalo, už ich bolo cez stovku. Ak tam máte svoje penzie, tak budete, nedostanete žiadne. Čínska kríza, pred pár dňami boli titulky, padá to všetko a neviem, čo všetko za tým bolo, nikto nepovedal celkom, teraz sa to nejako zastavilo, ale vtedy sa povedalo, že za jednu noc sa stratili tri bilióny amerických dolárov. Amerika má 60 biliónov dlh, ktorý teda nikdy nesplatí, preto to už ani nie je dlh, ale tri bilióny US dolárov sa stratilo za noc. Tak otázka je, či sa nás to nedotklo nejako, či nemáme aj my s tými bankami alebo s niečím, iste v nejakých tých akciách máme aj my svoje tieto, lebo to sú také veci, ktoré sa povedia, bublina zmizla, tri bilióny sú v háji, ale proste nám sa to ako keby ne..., nie. Dosť nebezpečná problematika: vojenské operácie. Tie prispievajú k rastu, samozrejme, keď sa vystrieľa všetko, ja to len, myslím, bomby spúšťajú hentam, tam, tam, tak je to, k rastu prispieva, a to je veľmi nebezpečné. A teraz vidíme, že v tomto smere všelikto toto využíva a mnohí sa boja, že proste mier je v Európe a vo svete vážne ohrozený a že niektoré štáty, keď si nevedia ako ďalej, tak vlastne svoj rast a svoj blahobyt a svoje točenie peňazí môžu takto relatívne ľahko, čo už aj v minulosti viackrát bolo, urobiť. Dobre, tak, nech sa páči, ty si náš kolega, dobre. (Povedané poslancovi prechádzajúcemu okolo.) Transparentnosť, to je tiež veľmi pekné, len proti mnohým veciam sa tiež nič nerobí. Daňové raje, ja si myslím, že daňové raje naozaj je len prežitok, je hrozné, je cez tisíc ľudí našich tam vonku a týka sa to najmä Afriky a iných krajín, kde naraz ľudia, všetko tam využijú, suroviny, lacnú pracovnú silu a potom peniaze posielajú do daňových rajov. Čiže to je niečo tak nehorázne! To ja len, teraz vás neškolím, pán predseda, to viete, ale tieto otázky ostávajú troška bokom. Verejné obstarávanie, to je tiež vec, ktorá u nás je, dovolím si povedať, chorá, keď jedna firma 50-krát vyhrá verejné obstarávanie, samozrejme, za to sú pekné provízie. Europrojekty, strácanie sa peňazí v piesku, dostane balík peňazí, ktorý je nadsadený, staré technológie, potom to ide dole pomaličky a ten chudák na konci, ktorý to všetko urobil, nedostane nič, lebo sa to medzitým potratilo kdekade. Čiže toto je tiež niečo také, čo metodicky treba jasne zmeniť a je to už úloha asi pre ďalšiu vládu, táto ale v tomto smere tiež veľa neurobila. Opozícia vykrikovala tri a pol roka, teraz idú niektoré veci, teraz napríklad nezdanenie tých transakcií v stavebníctve, keď faktúry nie sú zaplatené, to je dobré, ale o tom sa tu už hovorí dlho. Obchody s derivátmi. To sa kritizuje 20 rokov vo svete. Bublina. Peniaze bez práce, špekulácie, „pure speculations“, v Amerike som to mnohokrát tak počul, sa kritizuje, ale nič sa v tomto smere prakticky nezmenilo, aspoň ja neviem, že by sa niečo zmenilo. Hovorí sa o zdanení finančných transakcií, za každú transakciu, ktorú, cez noc môže byť cez počítač milióny, 0,01 %, by ani to neprešlo, neviem. Mnohé krajiny boli proti, ale tam by sa dali získať aj financie a zároveň tieto nekontrolovateľné, nezdanené a operácie, ktoré môžu zruinovať hocikoho, keď sa niekto na nás sústredí, najmä na malé krajiny, o nich sa nehovorí. Tlačenie peňazí. Vola sa to kvantitatívne uvoľňovanie, tak ja keď to takto poviem, tak všetci sú spokojní, ale keď poviem že nekryté tlačenie peňazí, to je návrat k „Bretton Woods“, návrat k zlatým zásobám, to sa teraz veľa hovorí najmä v Rusku a v týchto krajinách, BRICS, ale to proste keď sa aj pýtam našich špecialistov, naraz im to vyhovuje, naraz sú tu peniaze, sú to lacné peniaze, 1 % dajú zákazníkom a 10 od neho pýtajú, keď si potrebuje niečo požičať, ale to s tým troška nesúvisí. Ale to tlačenie peňazí, až sypanie tam, kde sú krízové, to nemôže byť donekonečna, čiže možnože to na chvíľu ako zachráni niekoho a niečo, ale vlastne... Ja som prekvapený, že Európa v týchto problémoch robí málo. Ja myslím, že každý tam má svoje „penízky“, a teda ešte chvíľu čaká, kým sa mu vrátia, ale kým predsa tie akcie stúpnu, teraz klesajú, po čínskej kríze silne klesali a nikto nič. No, hovoril som o bankovej kontrole, bankovej únii, zdanenie finančných transakcií, stop daňovým rajom a tak ďalej, ale ide to tak pomaličky všetko do stratena. A ešte keď si prečítate transparent, že peňazí je dosť, ale politici všetci kradnú, tak to protestujem, pretože ja som ešte momentálne nič neukradol a tu poznám kopu kamarátov, ktorí tiež nikdy nič neukradli alebo to ani nevedia, ani to nechcú, ani to nemôžu. Dobre, vážený pán predseda, prepáčte za takú troška chaotickú túto, ale sú to expres témy, o ktorých veľa nehovoríme, o ktorých sa vo svete na rôznych WikiLeaks adresách dá veľa dočítať a, bohužiaľ, veľa z nich je pravdivých. Ďakujem pekne.